CELEX: 52016PC0145
Language: fi
Date: 2016-03-22
Title: Ehdotus NEUVOSTON ASETUS Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanopöytäkirjan mukaisten kalastusmahdollisuuksien jakamisesta

EUROOPAN KOMISSIO
            Bryssel 22.3.2016
            COM(2016) 145 final
            2016/0078(NLE)
            Ehdotus
            NEUVOSTON ASETUS
            Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanopöytäkirjan mukaisten kalastusmahdollisuuksien jakamisesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Komissio on asiaa koskevien neuvotteluohjeiden
                  1
                perusteella neuvotellut Cookinsaarten hallituksen kanssa Euroopan unionin ja Cookinsaarten välisen uuden kestävää kalastusta koskevan kumppanuussopimuksen ja sen täytäntöönpanopöytäkirjan tekemisestä. Neuvottelujen tuloksena parafoitiin uusi sopimus ja pöytäkirja 21. lokakuuta 2015. Sopimus on voimassa kahdeksan vuotta ja pöytäkirja neljä vuotta niiden väliaikaisen soveltamisen alkamispäivästä eli allekirjoittamispäivästä, kuten sopimuksen 16 artiklassa ja pöytäkirjan 12 artiklassa määrätään.
            
            
            
               Uudella sopimuksella luodaan kehys, jossa otetaan huomioon uudistetun yhteisen kalastuspolitiikan painopisteet ja kyseisen politiikan ulkoinen ulottuvuus, Euroopan unionin ja Cookinsaarten välisen strategisen kumppanuuden luomiseksi kalastusalalla.
            
            
            
               Uuden pöytäkirjan tärkein tavoite on tarjota unionin kalastusaluksille kalastusmahdollisuuksia Cookinsaarten kalastusalueella parhaiden käytettävissä olevien tieteellisten lausuntojen perusteella ja noudattaen Länsi- ja Keski-Tyynenmeren kalastuskomission (WCPFC) hyväksymiä säilyttämis- ja hoitotoimenpiteitä, tarvittaessa käytettävissä olevan ylijäämän rajoissa. Komissio on tukeutunut muun muassa ulkopuolisten asiantuntijoiden laatiman, uuden sopimuksen ja pöytäkirjan tekomahdollisuuksia koskevan ennakoivan arvioinnin tuloksiin. Tavoitteena on myös vahvistaa Euroopan unionin ja Cookinsaarten välistä yhteistyötä kestävän kalastuksen politiikan kehittämiseksi ja Cookinsaarten kalastusalueen kalavarojen vastuuntuntoiseksi hyödyntämiseksi kummankin sopimuspuolen edun mukaisesti.
            
            
            
               
                  Pöytäkirjassa määrätään kalastusmahdollisuuksista neljälle nuottaa käyttävälle tonnikala-alukselle.
               
               
                  Olisi määriteltävä näiden kalastusmahdollisuuksien jakoperusteet jäsenvaltioiden kesken. 
               
               
                  Komissio ehdottaa näin ollen, että neuvosto hyväksyisi tämän asetuksen.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               Euroopan unionin toiminnasta tehdyn sopimuksen (SEUT) 3 artiklan 1 kohdan d alakohdan mukaisesti meren elollisten luonnonvarojen säilyttäminen kuuluu Euroopan unionin yksinomaiseen toimivaltaan. Toissijaisuusperiaatetta ei sovelleta, koska jäsenvaltioilla ei ole toimivaltaa neuvotella kalastussopimuksia kolmansien maiden kanssa.
            
            
               Uuden sopimuksen täytäntöönpanopöytäkirjan mukaisten kalastusmahdollisuuksien jakamista koskevan ehdotetun neuvoston asetuksen oikeusperusta on SEUT-sopimuksen 43 artiklan 3 kohta.
            
            
               
                  Tämä menettely toteutetaan samanaikaisesti niiden menettelyjen kanssa, jotka liittyvät Euroopan unionin ja Cookinsaarten  hallituksen välisen kestävää kalastusta koskevan kumppanuussopimuksen ja sen täytäntöönpanopöytäkirjan allekirjoittamisesta Euroopan unionin puolesta ja väliaikaisesta soveltamisesta hyväksyttävään neuvoston päätökseen sekä mainittujen sopimuksen ja täytäntöönpanopöytäkirjan tekemisestä Euroopan parlamentin hyväksynnän saamisen jälkeen hyväksyttävään neuvoston päätökseen.
               
            
            
               3.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET
            
            
               Asianomaisia osapuolia kuultiin, kun Euroopan unionin ja Cookinsaarten  välisestä kestävää kalastusta koskevasta mahdollisesta kumppanuussopimuksesta ja pöytäkirjasta tehtiin ennakkoarviointi. Arviointikertomus julkaistiin kokonaisuudessaan Euroopan komission Europa-sivustolla. Myös jäsenvaltioiden ja kalastusalan asiantuntijoita kuultiin teknisissä kokouksissa. Arvioinnin ja kuulemisten perusteella todettiin, että kestävää kalastusta koskevan uuden kumppanuussopimuksen ja sen täytäntöönpanopöytäkirjan tekeminen olisi sekä EU:n että Cookinsaarten edun mukaista.
            
            
               Uudistetun yhteisen kalastuspolitiikan mukaisesti sopimukseen sisällytetään ihmisoikeuksien kunnioittamista sekä demokratian ja oikeusvaltion periaatteiden noudattamista koskeva määräys (3 artiklan 4 kohta). Sopimuksessa ja sen täytäntöönpanopöytäkirjassa määrätään myös mahdollisuudesta keskeyttää  sopimuksen soveltaminen (13 artikla ja 6 artikla) tai irtisanoa se (14 artikla ja 7 artikla), jos toinen sopimuspuoli ei kunnioita ihmisoikeuksia.
            
            
               4.TALOUSARVIOVAIKUTUKSET
            
         
         
            
               Vuotuinen taloudellinen korvaus on 735 000 euroa ensimmäisenä ja toisena vuonna ja 700 000 euroa kolmantena ja neljäntenä vuonna, ja siihen sisältyy
            
            
               a) vesille pääsystä maksettava korvaus, joka on 385 000 euroa ensimmäisenä ja toisena vuonna ja 350 000 euroa kolmantena ja neljäntenä vuonna ja joka vastaa 7 000 tonnin viitesaalismäärää; sekä
            
            
               b) Cookinsaarten alakohtaisen kalastuspolitiikan kehittämiseen myönnettävä tuki, joka on 350 000 euroa ensimmäisenä, toisena, kolmantena ja neljäntenä vuonna. Tämä tuki on kansallisen kalastuspolitiikan tavoitteiden mukaista ja vastaa erityisesti tieteellistä tutkimusta, pienimuotoista kalastusta, kalastuksen seurantaa, valvontaa ja tarkkailua sekä laittoman kalastuksen torjuntaa koskeviin Cookinsaarten tarpeisiin.
            
            
               2016/0078 (NLE)
            
            
               Ehdotus
            
            
               NEUVOSTON ASETUS
            
            
               Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanopöytäkirjan mukaisten kalastusmahdollisuuksien jakamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Euroopan unioni ja Cookinsaaret parafoivat 21 päivänä lokakuuta 2015 kestävää kalastusta koskevan kumppanuussopimuksen, jäljempänä ’sopimus’, ja sen täytäntöönpanopöytäkirjan, joissa myönnetään unionin aluksille kalastusmahdollisuuksia Cookinsaarten suvereniteettiin tai lainkäyttövaltaan kalastuksen osalta kuuluvilla vesillä.
            
            
               (2)Neuvosto hyväksyi […] päätöksen 2016/…/EU
                  2
                sopimuksen ja täytäntöönpanopöytäkirjan allekirjoittamisesta ja väliaikaisesta soveltamisesta.
            
            
               (3)Olisi määriteltävä kalastusmahdollisuuksien jakomenettely jäsenvaltioiden kesken niin pöytäkirjan väliaikaisen soveltamisen kuin sen koko voimassaoloajan osalta.
            
            
               (4)Jos ilmenee, että pöytäkirjan nojalla unionille myönnettyjä kalastusmahdollisuuksia ei käytetä täysimääräisesti, komissio ilmoittaa siitä asianomaisille jäsenvaltioille neuvoston asetuksen (EY) N:o 1006/2008
                  3
                10 artiklan 1 kohdan mukaisesti. Jos asianomainen jäsenvaltio ei vastaa neuvoston vahvistaman määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisellä ajanjaksolla,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               1)Jaetaan Euroopan unionin ja Cookinsaarten välisen kestävää kalastusta koskevan kumppanuussopimuksen täytäntöönpanopöytäkirjassa, jäljempänä ’pöytäkirja’, vahvistetut kalastusmahdollisuudet jäsenvaltioiden kesken seuraavasti:
            
            
               nuottaa käyttävät tonnikala-alukset:
            
            
                     
                        Espanja:
                     
                  
                  
                     
                           3
                              alusta
                     
                  
               
                     
                        Ranska:
                     
                  
                  
                     
                           1
                              alus
                     
                  
               
         
            
               2)Asetusta (EY) N:o 1006/2008 sovelletaan, sanotun kuitenkaan rajoittamatta sopimuksen soveltamista.
            
            
               3)Jos 1 kohdassa tarkoitettujen jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa asetuksen (EY) N:o 1006/2008 10 artiklan mukaisesti huomioon minkä hyvänsä muun jäsenvaltion kalastuslupahakemukset.
            
            
               4)Asetuksen (EY) N:o 1006/2008 10 artiklan 1 kohdassa tarkoitettu määräaika, jonka kuluessa jäsenvaltion on ilmoitettava siitä, ettei se käytä pöytäkirjan mukaisesti myönnettyjä kalastusmahdollisuuksiaan täysimääräisesti, on kymmenen työpäivää päivästä, jona komissio ilmoittaa asianomaiselle jäsenvaltiolle, ettei kaikkia kalastusmahdollisuuksia ole käytetty.
            
            
               2 artikla
            
            
               Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan pöytäkirjan allekirjoittamispäivästä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Hyväksytty neuvoston 3253. istunnossa (maatalous ja kalastus) 15. heinäkuuta 2013.
               
               
                  
                     (2)
                  EUVL L , , s. .
               
               
                  
                     (3)
                  Neuvoston asetus (EY) N:o 1006/2008, annettu 29 päivänä syyskuuta 2008, yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille, asetusten (ETY) N:o 2847/93 ja (EY) N:o 1627/94 muuttamisesta sekä asetuksen (EY) N:o 3317/94 kumoamisesta (EUVL L 286, 29.10.2008, s. 33).